钦定古今图书集成/明伦汇编/氏族典/第128卷 > 陈应和
## 钦定古今图书集成/明伦汇编/氏族典/第128卷 > 陈应和

按《万姓统谱》：“应和字文祥，浙江归安人，大理卿恪季
子。少有大志，贫而好学。大理卒于京邸，与其兄鬻产
给葬，悲思刻励，尝以大理小像自随，负而从学。贡选
入太学，癸卯举顺天乡试第二人，庚戌进士，授蒲州
知州，入为屯田郎中，出知池州，升河南督学，历河南
左布政使。所至以功名自显，而持身谨行，有却鱼燔
机”之风，以忤典铨者致仕归，而处恬甘寂，教子课孙，
立家庙，定宗约，不务为骇世矫俗之行，而言皆可则，
事皆可法。父子世守清白，人称“不愧太丘”云。